Bazía - Biquipedia, a enziclopedia libre

# Bazía

### De Biquipedia

O cumo, una bazía que fa d'abreuador.

A bazía ye o nome chenerico ta una familia de rezipients ta funzions muit dibersas. A carauteristica cheneral de toz els ye a suya concabidat que les permite d'acullir sustanzias aintro d'ellas, concabidat que en a mayoría d'es casos s'ha aconseguito buedando un tranco d'arbol trucando-lo con ixoletas de maniera artesanal. Altras buedas pueden estar compuestas de més d'una pieza ensablada talment plegando t'a mesma cualidat d'estanqueidat que las fa útils; son un exemplo d'ista modalidat as masaderas que no son si que caixons de mida gran an que s'amasaba antigament a farina e l'augua ta fer o pan.

Pueden estar acontadas entre o obchetos que popularment son clamaus bazías:

A masadera, un exemplo de bazía de dibersas piezas.

- As saladeras; grans bazías an que se gosaba salar es pernils y altras piezas d'a mataziya d'o tozín.

- Es cumos; bazías grans que se colocaban en es monts amanatos ta una fuent que librás augua e se feba emplenar per ista, estando asinas o puesto ideyal ta que o bestiar s'abrebase.

- As masaderas d'o pan, an que se feba a masada de farina e d'augua en a preparazión casera d'o pan.

- Es bazións; an que se daba chenta t'as bestias.

- Altras bazías més chicotas, como per exemplo as d'amasar o zemento en a construzión.

Categoría: Ainas tradizionals

##### Views

- Articlo
- Descusión
- Bersión autual

##### Mirar